**Διαγώνισμα α΄ τετραμήνου ύλη:**

**α/ ορισμοί:**

* Α΄ βαλκανικός πόλεμος σ. 68
* Εθνικός διχασμός σ. 82
* Συνθήκη Βερσαλλιών σ. 85
* Συνθήκη Σεβρών σ. 85

**β/ αναλυτικά:**

* Συνθήκη Λονδίνου 1913 σ. 68
* Συνθήκη Βουκουρεστίου σ. 73
* Πίνακας σ. 80
* Συνέπειες α΄ παγκοσμίου πολέμου σ. 80-81
* Βενιζέλος – Κων/νος σ. 82

**γ/ πηγές**

1. Αντλώντας στοιχεία από τα παρακάτω κείμενα και αξιοποιώντας τις ιστορικές σας γνώσεις:

να παρουσιάσετε τον Α΄ βαλκανικό πόλεμο

να αναφερθείτε στο περιεχόμενο της συνθήκης με την οποία τερματίστηκε ο Α΄ βαλκανικός πόλεμος.

**Συνθήκη Λονδίνου**

**Άρθρον 2**

Η Αυτού Μεγαλειότης ο Αυτοκράτωρ των Οθωμανών εκχωρεί προς τας Αυτών Μεγαλειότητας τους Συμμάχους Ηγεμόνας πάσας τας επί της ευρωπαϊκής ηπείρου εδαφικάς εκτάσεις της Αυτοκρατορίας Αυτού προς δυσμάς, γραμμής αρχομένης από της επί του Αιγαίου πελάγους Αίνου μέχρι της επί του Ευξείνου Πόντου Μηδείας, εξαιρουμένης της Αλβανίας.

**Άρθρον 4**

Η Αυτού Μεγαλειότης ο Αυτοκράτωρ των Οθωμανών δηλοί ότι εκχωρεί εις τας Αυτών Μεγαλειότητας τους Συμμάχους Ηγεμόνας την νήσον Κρήτην και ότι παραιτείται υπέρ Αυτών πάντων των ων εκέκτητο (1) επί της νήσου ταύτης κυριαρχικών και άλλων δικαιωμάτων.

1. Αξιοποιώντας στοιχεία από τα παρακάτω κείμενα που σας δίνονται και με βάση τις ιστορικές σας γνώσεις, να αναφερθείτε:

στις ανθρώπινες απώλειες και στις ηθικές, οικονομικές και πολιτικές συνέπειες του Α΄ Παγκοσμίου Πολέμου.

**ΚΕΙΜΕΝΟ Α**

Ναι, πρέπει να ξέρουν όλοι καλά ότι οι ακρωτηριασμένοι δεν θεωρούν τους εαυτούς τους περιθωριακούς, άτυχους ή άσχημους. Όλοι εμείς, οι κουλοί, οι μονόφθαλμοι, οι παραμορφωμένοι, ισχυριζόμαστε ότι αξίζουμε σωματικά και ψυχικά το ίδιο και ακόμα περισσότερο από τον οποιονδήποτε… Αμέ! Όμως αυτοί που χρησιμοποίησαν τα δυο τους πόδια για να τρέξουν γρηγορότερα στην επίθεση, αν έχουν ακρωτηριασθεί, κρατούνται σε απόσταση στη ζωή από αυτούς που ζέσταναν τα δυο τους πόδια στο μαγκάλι ενός γραφείου… Δώστε μας μια θέση στην κοινωνία και μάθετε ότι αυτή τη θέση ξέρουμε πώς να την κερδίσουμε.

Maurice Leblanc

Αρσέν Λουπέν, *Το χρυσό τρίγωνο*, στο Marc Ferro, *Ο Πρώτος Παγκόσμιος Πόλεμος 1914-1918*, μτφρ. Τζίνα Κατσιλιέρη, Αθήνα, Ελληνικά Γράμματα, 1993, σ. 451.

**ΚΕΙΜΕΝΟ Β**

|  |  |  |  |  |  |  |  |
| --- | --- | --- | --- | --- | --- | --- | --- |
| Ο ΑΠΟΛΟΓΙΣΜΟΣ [ΤΟΥ Α΄ ΠΑΓΚΟΣΜΙΟΥ ΠΟΛΕΜΟΥ] Επιστρατευμένοι μεταξύ του 1914 και του 1918  \* | | Νεκροί  \* | | Τραυματίες  \* | | Ποσοστό των νεκρών, των αναπήρων και των τραυματιών επί του συνόλου των επιστρατευμένων (%) | |
| Γαλλία | 8,41 | | 1,35 | | 3,50 | | 60 |
| Μεγ. Βρετανία | 8 | | 0,95 | | 2 | | 37 |
| Ιταλία | 5,25 | | 0,50 | | - | | - |
| Η.Π.Α. | 4 | | 0,10 | | - | | - |
| Ρωσία | - | | 2,30 | | - | | - |
| Γερμανία | 13 | | 1,60 | | 4 | | 41 |
| Αυστροουγγαρία | 9 | | 1,45 | | 2 | | 38 |
| Τουρκία | - | | 0,40 | | - | | - |

\* Οι αριθμοί δηλώνουν εκατομμύρια

Marc Ferro, *ό.π.*, σ. 449.